
	гр. Пазарджик - 4400
		ул. „Болнична” № 15
	телефон: 034/408-600;
		факс: 034/408-766;
	e-mail: mbalpz@gmail.com


О Б Я В Л Е Н И Е

На основание чл. 90 от Кодекса на труда във връзка с чл. 68, ал.7 от Закона
за лечебните заведения, както и на основание чл. 21,ал. 2, т. 1,т.2 и т.3 и чл. 22 от Вътрешни правила за управление на човешките ресурси и Заповед № 983/11.12.2024г. на Изпълнителния директор,
            Многопрофилна болница за активно лечение гр. Пазарджик

О Б Я В Я В А   К О Н К У Р С 

	За заемане на следните длъжности в „МБАЛ-Пазарджик“ АД:

1. Началник отделение по Образна диагностика
2. Началник отделение по Обща и клинична патология и съдебна медицина
3. Началник отделение по Трансфузионна хематология 
4. Началник отделение по Кардиология
5. Началник отделение по Физикална и рехабилитационна медицина 
6. Началник Второ педиатрично отделение 
7. Началник отделение по Урология
8. Началник отделение по Очни болести
9. Началник отделение по Анестезиология и интензивно лечение
10. Главна медицинска сестра 
11. [bookmark: _Hlk184645563]Старши медицински лаборант на Клинична лаборатория 
12. Старши медицински лаборант на Микробиологична лаборатория
13. [bookmark: _Hlk184645740]Старши медицински лаборант на отделение по Обща и клинична патология и съдебна медицина
14. Старша медицинска сестра на отделение по Трансфузионна хематология 
15. Старша медицинска сестра на Второ вътрешно отделение
16. Старша медицинска сестра на отделение по Кардиология
17. Старша медицинска сестра на отделение по Нервни болести 
18. Старши рехабилитатор на отделение по Физикална и рехабилитационна медицина
19. Старша медицинска сестра на Първо педиатрично отделение 
20. Старша медицинска сестра на Второ педиатрично отделение 
21. Старша медицинска сестра на Хирургично отделение 
22. Старша медицинска сестра  на Неврохирургично отделение
23. Старша медицинска сестра на отделение по Урология
24. Старша медицинска сестра на отделение по Очни болести 
25. Старша акушерка на отделение по Акушерство и гинекология
26. Старша медицинска сестра на отделение по Анестезиология и интензивно лечение
27. Старша медицинска сестра на Централна стерилизация и пералня. 

Място и характер на работата:  
1. Длъжностите участват пряко в управлението и контрола на лечебно-диагностичната и организационна дейност на съответните отделения в лечебното заведение.
2. Обявените длъжности се заемат на срочен трудов договор със срок до 3/три/ години.
3. Място на работа е лечебното заведение с работно място отделението, за което кандидатства лицето.

Изисквания към кандидатите за заемане на длъжността :
· Началник отделения

1. Висше медицинско образование – образователно квалификационна степен “магистър-лекар”;
2. Придобита специалност – според профила на отделението, за което кандидатства. 

· Главна медицинска сестра 
1. Висше медицинско образование по специалност „Медицинска сестра“.
2. Висше образование с образователно-квалификационна степен „бакалавър“ или „магистър" по специалността „Управление на здравните грижи“.

· Старша медицинска сестра (акушерка, лаборант, рехабилитатор)
1. Висше медицинско образование по специалност „Медицинска сестра“, „Акушерка“ , „Лаборант“ или „Рехабилитатор“.
2. [bookmark: _Hlk112912281]Висше образование с образователно-квалификационна степен "бакалавър" или „магистър" по специалността "Управление на здравните грижи".

Необходими документи за участие в конкурса:
1. Списък/опис/ на подаваните документи;
2. Заявление за участие в конкурса;
3. Професионална автобиография;
4. Диплом за завършено висше медицинско образование-за лекар или съответно за специалист по здравни грижи /копие, заверено от кандидата/;
5. Диплом за призната специалност по профила на отделението или по специалността "Управление на здравните грижи"  /копие, заверено от кандидата/;
6. Диплом за придобита тясна специалност (ако има такава) /копие, заверено от кандидата/;
7. Удостоверение за членство в БЛС; БАПЗГ /копие, заверено от кандидата/;
8. Свидетелство за съдимост;
9. Медицинско свидетелство /ако има прекъсване на трудовата дейност по трудово правоотношение за срок над 3 месеца/;
10. Проект на тема: 
· за Началник отделения -  „Управление и развитие на болничното отделение в условия на ограничени ресурси- силни и слаби страни. Възможности и заплахи (SWOT анализ). Медицинска и икономическа ефективност на дейността. Контрол върху разходите и качеството на лечебната дейност“.
· за Главна медицинска сестра - „Управление на здравните грижи в областна болница в условията на ограничени ресурси. Контрол върху ефективността и качеството“.
· за Старша медицинска сестра (акушерка, лаборант, рехабилитатор) – „Управление на здравните грижи в болничното отделение/лаборатория в условията на ограничени ресурси. Контрол върху ефективността и качеството.“







Подаване на документи за участие в конкурса:

Документите се подават в деловодството на „МБАЛ-Пазарджик” АД  от 20.12.2024 г. до 27.01.2025 г включително, от 08,00 ч. до 15,30 ч., в непрозрачен запечатан плик, като върху плика се изписват трите имена на кандидата, адрес за кореспонденция, телефон, електронна поща и за коя длъжност се кандидатства в обявения конкурс. Пликът следва да съдържа два други плика, запечатани и непрозрачни, както следва:

ПЛИК 1 – ДОКУМЕНТИ ЗА УЧАСТИЕ В КОНКУРСА, който съдържа:
1.	Списък/опис/ на подаваните документи;
2.	Заявление за участие в конкурса;
3.	Професионална автобиография;
4.	Диплом за завършено висше медицинско образование /копие, заверено от кандидата/;
5.	Диплом за призната специалност /копие, заверено от кандидата/;
6.	Диплом за придобита тясна специалност (ако има такава) /копие, заверено от кандидата/;
7.	Удостоверение за членство в БЛС; БАПЗГ /копие, заверено от кандидата/;
8.	Свидетелство за съдимост;
9.	Медицинско свидетелство /ако има прекъсване на трудовата дейност по трудово правоотношение за срок над 3 месеца/.

ПЛИК 2 съдържа:
Писмена разработка – три еднообразни екземпляра.

Начин и ред за провеждане на конкурса:

Първи етап- допускане по документи- проверка за съответствие на подадените документи с посочените изисквания към кандидата. Допуснатите и недопуснатите кандидати се уведомяват лично; списък се публикува и на интернет страницата на лечебното заведение. Предоставя се информация за дата и час за явяване на допуснатите кандидати на събеседване /трети етап/.
Втори етап- оценяване на писмените разработки на допуснатите кандидати. 
Трети етап- провеждане на събеседване/интервю с кандидатите.
Четвърти етап- крайно класиране- оформя се крайна средноаритметична оценка от втори и трети етап на конкурсната процедура, като за заемане на съответната длъжност ще се назначат кандидатите, получили оценка минимум 4,50  по шестобалната система, след което следва класиране на кандидатите по низходящ ред.

На основание чл. 91, ал. 1 от КТ и чл.23 от Вътрешните правила за управление на човешките ресурси, обявлението за конкурса да се публикува в местен ежедневник и на електронната страница на „МБАЛ-Пазарджик” АД .



Д-Р КРАСИМИР  ТЕМНИЛОВ
Изпълнителен директор на
„МБАЛ-Пазарджик“ АД

